Referència de la notació del GNU LilyPond: 2.1.4 Cançons

### 2.1.4 Cançons

#### Referències per a cançons

En general les cançons s’escriuen sobre tres pentagrames amb la melodia del cantant al pentagrama superior i dos pentagrames d’acompanyament de piano a la part inferior. La lletra del primer vers s’imprimeix immediatament a sota del pentagrama superior. Si hi ha sols una petita quantitat de versos addicionals, poden imprimir-se immediatament a sota del primer, però si hi ha més versos del que caben còmodament en aquest lloc, el segon vers i següents s’imprimeixen després de la música, com a text independent.

Tots els elements de notació necessaris per escriure cançons es descriuen completament a d’altres seccions de la documentació:

- Per muntar la disposició de les pautes, vegeu Visualització dels pentagrames.
- Per escriure música per a piano, vegeu Teclats i altres instruments de pentagrames múltiples.
- Per imprimir la lletra d’una línia melòdica, vegeu Notació comuna per a música vocal.
- Per col·locar la lletra, vegeu Posicionament vertical de la lletra.
- Per escriure versos vegeu Versos.
- Les cançons s’imprimeixen sovint amb els acords indicats mitjançant xifrat americà (els noms dels acords en lletres majúscules) sobre les pautes. Això es descriu a Impressió dels acords.
- Per imprimir diagrames de posicions dels acords per a l’acompanyament de guitarra per a d’altres instruments de trastos al mànec, consulteu “Marcatges de diagrames de posicions d’acord” dins de Notació comuna per a cordes amb trasts.

#### Vegeu també

Manual d’aprenentatge: Cançons.

Referència de la notació: Notació comuna per a música vocal, Impressió dels acords, Visualització dels pentagrames, Teclats i altres instruments de pentagrames múltiples, Posicionament vertical de la lletra, Versos.

Fragments de codi: Vocal music.

#### Fulls guia d’acords

Es poden imprimir fulls guia d’acords combinant parts vocals i el ‘mode d’acords’; aquesta sintaxi s’explica a Notació d’acords.

#### Fragments de codi seleccionats

#### Full guia d’acords o «lead sheet» senzilla

En ajuntar noms d’acord en xifrat americà, melodia i lletra, obtenim un full d’acord os «lead sheet»:

>     <<
>       \chords { c2 g:sus4 f e }
>       \new Staff \relative c'' {
>         a4 e c8 e r4
>         b2 c4( d)
>       }
>       \addlyrics { One day this shall be free __ }
>     >>

#### Vegeu també

Referència de la notació: Notació d’acords.

#### LilyPond — Referència de la notació v2.24.4 (branca estable).