LilyPond: manual d'utilització del programa: 2.3 Opcions de la línia d'ordres per a convert-ly

## 2.3 Opcions de la línia d’ordres per a `convert-ly`

En general, el programa s’invoca de la manera següent:

>     convert-ly [opció]… fitxer…

Es poden donar les opcions següents:

`-d, --diff-version-update`

  Incrementa la cadena `\version` solament si el fitxer efectivament ha canviat. En tal cas, la capçalera de versió correspondrà a la versió següent a l’últim canvi efectiu. Sense aquesta opció la versió reflecteix l’última conversió que es va intentar fer.

`-e, --edit`

  Aplica les conversions directament al fitxer d’entrada, modificant-lo in situ. El fitxer original es canvia de nom a ‘`elmeufitxer.ly~`’. Aquest fitxer de còpia de seguretat podria ser un fitxer ocult en alguns sistemes operatius.

`-b, --backup-numbered`

  Quan s’usa amb l’opció ‘`-e`’, numera els fitxers de còpia de seguretat de forma que no se sobreescrigui cap versió anterior. Els fitxers de còpia de seguretat podrien ser fitxer ocults en alguns sistemes operatius.

`-f, --from=versió_d_origen`

  Estableix la versió des de la qual s’ha de convertir. Si no apareix aquesta opció `convert-ly` intentarà endevinar-la, bastant-se en la instrucció `\version` del fitxer. Exemple: ‘`--from=2.10.25`’

`-h, --help`

  Imprimeix l’ajuda d’utilització.

`-l nivellderegistre, --loglevel=nivellderegistre`

  Fixa el grau en el qual la sortida és detallada a nivellderegistre. Els valors possibles són `NONE` (cap), `ERROR` (errors), `WARNING` (advertiments), `PROGRESS` (avenç;predeterminat) i `DEBUG` (depuració).

`-n, --no-version`

  Normalment `convert-ly` afegeix un indicador `\version` a la sortida. L’especificació d’aquesta opció el suprimeix.

`-s, --show-rules`

  Mostra totes les conversions conegudes i surt.

`-t, --to=versió_final`

  Fixa explícitament a quina `\version` convertir, en cas contrari el valor predeterminat és la versió més actual. Ha de ser més alta que la versió de partida.

  >     convert-ly --to=2.14.1 elmeufitxer.ly

Per actualitzar fragments del LilyPond en fitxer de texinfo, useu

>     convert-ly --from=… --to=… --no-version *.itely

Per veure els canvis en la sintaxi del LilyPond entre dues versions donades, useu

>     convert-ly --from=… --to=… -s

#### LilyPond — Utilització v2.24.4 (branca estable).