Referència de la notació del GNU LilyPond: 4.1.5 Variables d'espaiat horitzontal de \paper

### 4.1.5 Variables d’espaiat horitzontal de `\paper`

Nota: Algunes dimensions de `\paper` s’escalen automàticament a la mida del paper, cosa que pot causar un comportament diferent a l’esperat. Vegeu Escalat automàtic de la mida del paper.

#### Variables de `\paper` per a l’amplada i els marges

Els valors predeterminats (abans de l’escalat) que no es llisten aquí es poden trobar definits al fitxer ‘`ly/paper-defaults-init.ly`’.

`paper-width (amplada del paper)`

  Amplada de la pàgina, sense fixar de forma predeterminada. Tot i que `paper-width` no té cap efecte sobre l’escalat automàtic d’algunes dimensions horitzontals, sí influeix sobre la variable `line-width`. Si estan establertes les dues variables `paper-width` i `line-width`, aleshores també s’actualitzen `left-margin` i `right-margin`. Vegeu també `check-consistency`.

`line-width (longitud de la línia)`

  Quan s’especifica dins d’un bloc `\paper`, defineix les dimensions horitzontals de l’espai disponible per a les línies del pentagrama als sistemes sense sagnat per l’esquerra. Si es deixa sense especificar, la longitud `line-width` del paper es determina a partir de `(paper-width - left-margin - right-margin)`. Si s’especifica la longitud `line-width` del paper, i no s’especifiquen el marge esquerre `left-margin` ni el marge dret `right-margin`, aleshores els marges s’actualitzen de forma que els sistemes se centren automàticament sobre la pàgina. Vegeu també `check-consistency`.

  Els valors de `line-width` per a les partitures individuals es poden especificar dins dels blocs `\layout` de les partitures. Aquests valors controles la longitud de les línies produïdes partitura a partitura. Si la longitud `line-width` no s’especifica per a una partitura, el seu valor predeterminat és el `line-width` del bloc paper. El fet d’establir la longitud `line-width` d’una partitura no té efecte sobre els marges del paper. Les línies del pentagrama, d’una longitud determinada pel valor `line-width` de la partitura, s’alineen per l’esquerra dins de l’àrea definida per la longitud `line-width` del paper. Si la longitud `line-width` del paper i de la partitura són iguals, les línies del pentagrama s’estenen exactament des del marge esquerre fins al marge dret, però si la longitud `line-width` de la partitura és més gran que la `line-width` del paper, les línies del pentagrama s’imprimiran a sobre de l’espai reservat al marge dret.

`left-margin (marge esquerre)`

  Marge entre l’extrem esquerre de la pàgina i el començament de les línies del pentagrama als sistemes sense sagnat. Si la mida del paper es modifica, el valor predeterminat d’aquesta dimensió s’escala d’acord amb això. Si no s’estableix el valor de `left-margin`, y tant `line-width` com `right-margin` estan establerts, aleshores s’estableix el valor de `left-margin` a `(paper-width - line-width - right-margin)`. Si sols està establert `line-width`, aleshores els dos marges s’estableixen a `((paper-width - line-width) / 2)`, i com a conseqüència els sistemes de centren sobre la pàgina. Vegeu també `check-consistency`.

`right-margin (marge dret)`

  Marge entre l’extrem dret de la pàgina i el final de les línies del pentagrama en sistemes justificats. Si la mida de la pàgina es modifica, el valor predeterminat d’aquesta dimensió s’escala d’acord amb això. Si `right-margin` no està establert, i tant `line-width` com `left-margin` estan establerts, el valor de `right-margin` se estableix a `(paper-width - line-width - left-margin)`. Si sols està està establert `line-width`, els dos marges s’estableixen a `((paper-width - line-width) / 2)`, i com a conseqüència els sistemes apareixen centrats sobre la pàgina. Vegeu també `check-consistency`.

`check-consistency (comprovació de la consistència)`

  Si això és vertader (el seu valor predeterminat), s’imprimeix un advertiment en cas que la suma de `left-margin`, `line-width` i `right-margin` no coincideixi exactament amb el valor de `paper-width`, y se substitueix cadascun d’aquests valors (excepte `paper-width`) amb el seu valor predeterminat (escalat a la mida del paper si cal). Si està establert al valor fals, s’ignora qualsevol inconsistència i es permet que els sistemes se surtin de la vora del paper.

`ragged-right (sense justificació per l'esquerra)`

  Si s’estableix al valor vertader, els sistemes no cobreixen l’amplada de la línia. Enlloc d’allò, els sistemes finalitzen en la seva longitud horitzontal natural. Valor predeterminat: `#t` per a les partitures amb un sol sistema, i `#f` per a partitures que tenen dos o més sistemes. Aquesta variable també es pot establir dins d’un bloc `\layout`.

`ragged-last (sense justificació l'últim)`

  Si s’estableix al valor vertader, l’últim sistema de la partitura no omple tota l’amplada de la línia. Enlloc d’això, l’últim sistema finalitza en la seva longitud natural. Valor predeterminat: `#f`. Aquesta variable també es pot ajustar dins d’un bloc `\layout`.

#### Vegeu també

Referència de la notació: Escalat automàtic de la mida del paper.

Fitxers d’inici ‘`ly/paper-defaults-init.ly`’.

#### Advertiments i problemes coneguts

Les mides de paper definides explícitament sobreescriuen qualsevol ajustament dels marges esquerre o dret per l’usuari.

#### Variables de `\paper` per al mode de doble cara

Els valors predeterminats (abans de l’escalat) es defineixen a ‘`ly/paper-defaults-init.ly`’.

`two-sided (dues cares)`

  Si té el valor vertader, utilitzeu `inner-margin`, `outer-margin` i `binding-offset` per determinar els marges depenent de si el número de la pàgina és parell o imparell. Això sobreescriu a `left-margin` i a `right-margin`.

`inner-margin (marge intern)`

  Marge que totes les pàgines tenen al costat intern si formen part d’un llibre. Si la mida del paper es modifica, el valor predeterminat d’aquesta dimensió s’escala d’acord amb això. Sols funciona amb `two-sided` establert al valor vertader.

`outer-margin (marge extern)`

  Marge que totes les pàgines tenen al costat extern si formen part d’un llibre. Si la mida del paper es modifica, el valor predeterminat d’aquesta dimensió s’escala d’acord amb això. Sols funciona amb `two-sided` establert al valor vertader.

`binding-offset (marge d'enquadernació)`

  Mesura en la qual s’augment `inner-margin` per assegurar que no s’oculta res a causa de l’enquadernació. Si la mida del paper es modifica, el valor predeterminat d’aquesta dimensió s’escala d’acord amb això. Sols funciona amb `two-sided` establert al valor vertader.

#### Vegeu també

Referència de la notació: Escalat automàtic de la mida del paper.

Fitxer d’inici: ‘`ly/paper-defaults-init.ly`’.

#### Variables de `\paper` per a desplaçaments i sagnats

Els valors predeterminats (abans de l’escalat) que no s’expliquen aquí estan definits al fitxer ‘`ly/paper-defaults-init.ly`’.

`horizontal-shift (desplaçament horitzontal)`

  És una mesura per la qual tots els sistemes (incloses els títols de capçalera i els separadors de sistemes) es desplacen cap a la dreta. Predeterminado: `0.0`.

`indent (sagnat)`

  Nivell de sagnat per al primer sistema d’una partitura. Si es modifica la mida del paper, el valor predeterminat d’aquesta dimensió s’escala d’acord amb això. L’espai dins de `line-width` que està disponible per al primer sistema es redueix en aquesta quantitat. `indent` es pot especificar també dins dels blocs `\layout` per ajustar els sagnats partitura a partitura.

`short-indent (sagnat reduït)`

  Nivell de sagnat per a tots els sistemes d’una partitura excepte el primer. Si la mida del paper es modifica, el valor predeterminat d’aquesta dimensió s’escala d’acord amb això. L’espai dins de `line-width` que està disponible per als sistemes que no són el primer, es redueix en aquesta quantitat. També es pot especificar `short-indent` dins dels blocs `\layout` per ajustar ls sagnats reduïts partitura a partitura.

#### Vegeu també

Referència de la notació: Escalat automàtic de la mida del paper.

Fitxer d’inici: ‘`ly/paper-defaults-init.ly`’.

Fragments de codi: Spacing.

#### LilyPond — Referència de la notació v2.24.4 (branca estable).