Manual d'aprenentatge del GNU LilyPond: 4.1.3 Niuat d'expressions musicals

### 4.1.3 Niuat d’expressions musicals

No és essencial declarar tots els pentagrames al començament; es poden crear temporalment en qualsevol moment. Això és d’especial utilitat per crear seccions d’ossia (vegeu ossia). A continuació presentem un exemple senzill que mostra com introduir temporalment un pentagrama nou mentre dura un fragment de tres notes:

>     \new Staff {
>       \relative {
>         r4 g'8 g c4 c8 d |
>         e4 r8
>         <<
>           { f8 c c }
>           \new Staff {
>             f8 f c
>           }
>         >>
>         r4 |
>       }
>     }

Noteu que la mida de la clau és igual a la que s’imprimeix en un canvi de clau (lleugerament més petita que la clau al principi d’una línia). Això és normal per a qualsevol clau que s’imprimeixi a la meitat d’una línia.

La secció ossia es pot col·locar a sobre del pentagrama de la manera següent:

>     \new Staff = "main" {
>       \relative {
>         r4 g'8 g c4 c8 d |
>         e4 r8
>         <<
>           { f8 c c }
>           \new Staff \with {
>             alignAboveContext = "main"
>           } { f8 f c }
>         >>
>         r4 |
>       }
>     }

Aquest exemple utilitza `\with`, que s’explica en tot detall més endavant. És un mitjà per modificar el comportament predeterminat d’un sol pentagrama. En aquest exemple, diu que el pentagrama nou s’ha de col·locar per sobre del pentagrama anomenat “main” en comptes de la posició predeterminada que seria per sota.

#### Vegeu també

Els fragments d’ossia s’escriuen sovint sense clau i sense indicació de compàs, i generalment amb una lletra més petita. Per fer això caldrien més ordres que encara no s’han vist. Vegeu Mida dels objectes i Pentagrames d'Ossia.

#### LilyPond — Manual d’aprenentatge v2.24.4 (branca estable).