Referència de la notació del GNU LilyPond: 4.1.1 El bloc \paper

### 4.1.1 El bloc `\paper`

Els blocs `\paper` poden aparèixer en tres llocs diferents per formar una jerarquia descendent de blocs `\paper`:

- Al principi del fitxer, abans de qualsevol bloc `\book`, `\bookpart`, o `\score`.
- Dins d’un bloc `\book` però fora de qualsevol bloc `\bookpart` o `\score` que estiguin dins d’aquest llibre.
- Dins d’un bloc `\bookpart` però fora de qualsevol `\score` que estigui dins d’aquesta part de llibre.

No es posasr un bloc `\paper` dins d’un bloc `\score`.

Els valors dels camps filtres aquesta jerarquia, persistint els valors establerts més a dalt a la jerarquia a no ser que se sobreescriguin per algun valor establert a sot de la jerarquia.

Poden aparèixer diversos blocs `\paper` en cada u dels nivells, per exemple com a part de diversos fitxers inclosos amb `\include`. Si és el cas, els camps en cada nivell es combinen, agafant precedència els camps que apareixen més tard si es produeixen camps duplicats.

Entre els ajustaments que poden aparèixer dins d’un bloc `\paper` estan els següents:

- la funció de l’Scheme `set-paper-size`,
- variables de `\paper` utilitzades per personalitzar la disposició de la pàgina, i
- definicions de marcatge utilitzats per personalitzar la disposició dels encapçalaments, peus i títols.

La funció `set-paper-size` s’estudia a la secció següent, Mida del paper i escalat automàtic. Les variables de `\paper` que s’ocupen de la disposició de la pàgina s’estudien en seccions posteriors. Les definicions d’elements de marcatge que s’encarreguen dels encapçalaments, peus i títols s’estudien a Títols encapçalaments i peus de pàgina personalitzats.

Gairebé totes les variables de `\paper` funcionen sols dins d’un bloc `\paper`. Les poques que funcionen també a un bloc `\layout` s’indiquen a El bloc `\layout`.

Excepte quan s’especifica el contrari, totes les variables de `\paper` que corresponen a distàncies sobre la pàgina es mesuren en milimetres, a no ser que l’usuari especifiqui unes unitats diferents. Per exemple, la declaració següent estableix el marge superior `top-margin` a deu mil·límetres:

>     \paper {
>       top-margin = 10
>     }

Per fixar-lo a `0.5` polzades, utilitzeu el sufix d’unitats `\in`:

>     \paper {
>       top-margin = 0.5\in
>     }

Els sufixos d’unitats que estan disponibles són `\mm`, `\cm`, `\in` i `\pt`. Aquestes unitats són valors simples per convertir a partir de mil·límetres; estan definits a ‘`ly/paper-defaults-init.ly`’. Per claredat, en usar mil·límetres, se sol escriure el sufix `\mm` tot i que no cal tècnicament.

També és possible definir valors de `\paper` utilitzant l’Scheme. L’equivalent de l’Scheme de l’exemple anterior és:

>     \paper {
>       #(define top-margin (* 0.5 in))
>     }

#### Vegeu també

Referència de la notació: Mida del paper i escalat automàtic, Títols encapçalaments i peus de pàgina personalitzats, El bloc `\layout`.

Fitxers instal·lats: ‘`ly/paper-defaults-init.ly`’.

#### LilyPond — Referència de la notació v2.24.4 (branca estable).